61-jarige vrou vas oor daggaArgieffoto ŉ 61-jarige vrou is in die Oos-Kaap in hegtenis geneem nadat sy glo dagga verkoop het. “Die daga is in drie houers, wat met komberse toegedraai was, opgespoor,” het maj. Zamukulungisa Jozana, woordvoerder van die polisie in die Oos-Kaap gesê. Die dagga, wat sowat drie kilogram geweeg het, is in Mqanduli naby Mthata opgespoor. Twee mans, onderskeidelik 24 en 29 jaar oud, is in ŉ aparte voorval in dieselfde gebied aangekeer. “Hulle word aan verskeie huisbrake en diefstalle in die omgewing, wat sedert Januarie 2013 plaasgevind het, verbind.” Die drie sal Maandag in die Mqanduli-landdroshof verskyn.